ساغر خیامی

ساغر خیامی اردو کے ایک ممتاز مزاحیہ شاعر تھے۔ وہ اپنے طنزومزاح کے لیے شہرت رکھتے تھے۔ ان کا حقیقی نام راشد الحسن تھا۔

 انتقال 
18 جون 2008ء کو 70 سال کی عمر کی عمر میں ساغر پیامی کا انتقال ہو گیا۔ انتقال کے وقت پسماندگان میں بیوہ کے علاوہ تین فرزندان حسن راشد، حسن شاہد اور حسن ریال شامل تھے۔ ان کے انتقال کی خبر ان کے بھتیجے شکیل شمسی نے جاری کی جو اس وقت سہارا ٹی وی چیانل کے ڈائریکٹر بھی تھے۔میرا شہر لوگاں سے معمور کر !: ممتاز مزاحیہ شاعر "ساغر خیامی" کا انتقال

ساغر خیامی قلب پر حملے کی وجہ سے ممبئی کے ناناوتی اسپتال میں زیر علاج تھے۔The World of Urdu Poetry, Literature & News | Ghazals, Nazms in Urdu, Hindi (Devanagari) and Roman scripts apart from news about Urdu literary world, Urdu Shaa'eri ka Haseen I...

 نمونہ کلام 
 دلی کا کتّا 
یہ بولا دلی کے کتے سے گاؤں کا کتا
کہاں سے سیکھی ادا تم نے دم دبانے کی
وہ بولا دُم کے دبانے کو بزدلی نہ سمجھ
جگہ کہاں ہے یہاں دم ہلانے کی

 عاشقِ عصر حاضر 
یہ عشق نہیں مشکل بس اتنا سمجھ لیجئے
کب آگ کا دریا ہے، کب ڈوب کے جانا ہے
مایوس نہ ہو عاشق، مل جائے گی معشوقہ
بس اتنی سی زحمت ہے، موبائل اٹھانا ہے

 متشاعر / متشاعرہ 
ادب میں آ گئے خم ٹھوک شاعر
غزل کیا مہربانی کر رہی ہے
چمن کھلتے تھے جس کے بدن میں
وہ لڑکی پہلوانی کر رہی ہے

 نمک حرامی 
کہاں نکلتی تھیں نمکین صورتیں گھر سے 
نمک کی شہر میں قیمت جو بڑھ گئی پیارو
نمک حلالوں کی یونہی کمی تھی دنیا میں
نمک حراموں کی اوقات بڑھ گئی یارو

 پولیس کی شاعری 
رفتہ رفتہ ہر پولیس والے کو شاعر کر دیا
محفلِ شعر و سخن میں بھیج کر سرکار نے
سنا ہے ایک قیدی صبح کو پھانسی لگا کر مر گیا
رات بھر غزلیں سنائیں جو اس کو تھانیدار نے

 حوالہ جات 

زمرہ:1938ء کی پیدائشیں
زمرہ:2008ء کی وفیات
زمرہ:بھارتی اردو شعرا
زمرہ:لکھنؤ کی شخصیات
زمرہ:مزاحیہ شاعر
زمرہ:ممبئی کی شخصیات